User:BogdanMihhailjuk/sandbox

Kadrioru Saksa Gümnaasium
Kadrioru Saksa Gümnaasium (lühendiga KSG) on 1960. aastal asutatud üldhariduskool Tallinnas, Eestis. Hetkeseisuga tegutseb kool kahe hoonega, milleks on Gonsiori 38 ehk "Oru maja" ja Kivimurru 9 ehk "Mäe maja", mis on endine Sikupilli Keskkool.Andmed KSG koduleheküljelt

Ajalugu
Aastal 1960 avati Tallinna 42. Keskkool, mis on praegu Kadrioru Saksa Gümnaasium. Kolmandal juulil aastal 1974. (03.07.1974) saab kooli uueks nimeks Lembit Pärna Nimeline Tallina 42. Keskkool ning viis aastat hiljem alustatakse regulaarset õpilasvahetust Schwerini Goethe-Schulega. Hiljem sõpruskoolide hulka satuvad ka Helsingi Saksa keele kool, Kempteni Maria-Ward-Schule, Trittau Gümnaasium, Kieli Ernst-Barlachi-Gymnasium. 05.06.1990 vahetatakse kooli nimi jälle Tallina 42. Keskkooliks ning kolm aastat hiljem (03.11.1993) saab kooli nimeks Tallinn Kadrioru Keskkool. Kaks aastat hiljem saab koolist rahvusvahelise keeleeksami "Sprachdiplom II" üleriigiline keskus. Järgnevate aastate jooksul koolimaja näeb palju uuendusi, alates uuest aulast kuni uute renoveeritud klassideni. Paralleelselt ilmub väja ka kooli enda ajaleht ning kodulehekülg. Aastal 2002 algab esimene KSG "NUI" filmifestival, mis toimub iga aasta ka tänapäeval. Aastat 2005 peetakse samuti oluliseks, sest sellel aastal kool ametlikult liitus eKooli süsteemiga ning ajapikku hakkasid klassipäevikud jääma minevikku. Aastatel 2012-2013 toimusid koolis suuremahulised renoveerimistööd, mille käigus ehitati kooli hoone mitmed osad täielikult ümber. Renoveerimise tõttu pidid õpilased aasta veetma Sikupilli Keskkoolis või Paekaare Gümnaasiumis. Aastal 2016 ühendatakse KSG ja Sikupilli keskkool ning edaspidi hakkavad nooremad klassid õppima Sikupilli endises hoones ning vanemad õpilased Kadrioru hoones.Andmed KSG koduleheküljelt

Kooli Ajatelg
Andmed KSG koduleheküljelt
 * 2017  Lõpetab esimene lend saksa majandusõppe õppesuuna õpilasi, kellele omistatakse Saksamaa vastava õppekava läbimise tunnistus.
 * 2016  Õuevahetunnid Mäe majas.
 * 2016  KSG jätkab õppetööd kahes hoones seoses Sikupilli Keskkooli tegevuse lõpetamisega.
 * 2015  KSG tähistab 55. juubelit.
 * 2014  Gümnaasiumis avatakse saksakeelne majandusõppe suund.
 * 2014  KSG tähistab juubelit „50 aastat saksa keele õpet“.
 * 2014  Alguse saab lipupäeva traditsioon.
 * 2013  Kolitakse tagasi renoveeritud koolimajja.
 * 2012–2013  Kooli renoveerimise tõttu toimub õppetöö asenduspindadel Sikupilli Keskkoolis ja Paekaare Gümnaasiumis.
 * 2012  Koolis algavad ettevalmistused suuremahulisteks renoveerimistöödeks.
 * 2012  Toimub Saksamaa Liitvabariigi liidumaade Välismaise Koolihariduse Keskuse poolt DSD-programmi evalveerimine (välishindamine). Kool saab positiivse hinnangu.
 * 2012  Segakoor osaleb popkooride esimesel laulupeol.
 * 2012  Osaletakse vabariiklikul saksakeelsel teatrifestivalil ja saavutatakse auhinnalisi kohti, osaletakse saksakeelsel väitluskonkursil JDI ja saavutatakse I koht.
 * 2012  Osaletakse konkursil Parim tervist edendav kool 2012 ja saavutatakse esikoht.
 * 2012  Kõigile osalejatele meeldejäävaks sündmuseks saab õpetajate, kooli töötajate ja koostööpartnerite tunnustamine direktori tänuvastuvõtul Kadrioru Kunstimuuseumi suures saalis.
 * 2012  Gümnaasiumi õppesuundade arendamise eesmärgil alustatakse ulatuslikku koostööd Tallinna Ülikooli akadeemiliste allasutustega (Meedia- ja Kommunikatsiooni Instituut, Õigusinstituut, Riigiteaduste Instituut, Balti Filmi- ja Meediakool). Läbirääkimisi alustatakse Tallinna Tervishoiu Kõrgkooliga õpikeskkonna laiendamiseks väljapoole kooli loodusainete praktikumide läbiviimise eesmärgil.
 * 2011  Õpilaste tunnustussüsteem täieneb uue oodatud sündmusega: direktori vastuvõtt kooli esindanud õpilastele.
 * 2011  Õpilaste tervisliku elu ja heaolu edendamiseks koolis läbi aktiivse eluviisi ja parema elukeskkonna ühinetakse projektiga „Aktiivne ja turvaline koolipäev“.
 * 2011  Sõlmitakse heade kavatsuste protokoll Kadrioru Saksa Gümnaasiumi ja EKM Kadrioru Kunstimuuseumi vahel koostöö laiendamiseks õpilaste kunstihariduse, gümnaasiumi giidiõppe, võõrkeelte õppekava ning õpilaste uurimistööde juhendamise toetamiseks.
 * 2011  Seoses uue õppekava rakendamisega töötatakse gümnaasiumis välja kolm õppesuunda: saksa keele ja loodusainete õppesuund, saksa keele ja sotsiaalainete õppesuund ja saksa keele ja kultuuriainete õppesuund. Saksa keeles alustatakse giidiõppe, tõlkimise ja väitlemise suuna väljaarendamist.
 * 2011  Osaletakse Tallinna haridusasutuste kvaliteediauhinna konkursil Hea õpikeskkonnaga kool, kus saavutatakse tunnustus ja preemia valdkonnas koostöösuhted huvigruppidega ja haridusasutuste avatus.
 * 2011  Kooli võistkond saavutab Tallinnas ülelinnalisel Teadmiste võistlusel I koha.
 * 2011  Kooli kolm koori osalevad Koolinoorte Laulu- ja Tantsupeol.
 * 2011  Gümnaasiumi moehuvilised õpilased korraldavad suurejoonelise moeetenduse MOSH, millele järgnevad samanimelise moeturu ettevõtmised.
 * 2011  Algab Comeniuse koostööprojekt Safekeeping Our Cultural Identity Saksamaa Ernst-Moritz-Arndt Gymnasiumiga Bonnis ja Norra Strinda videregaende skolega Trondheimis.
 * 2010  KSG tähistab oma 50. sünnipäeva.
 * 2010  Lisaks gümnaasiumiõpilaste uurimistööde konverentsile algatatakse ka algklasside ja põhikooli õpilaste minikonverentside traditsioon.
 * 2009  Kooli võistkond osaleb üle-eestilises telemängus „Tunne Euroopat” ning võidab seal kolmanda koha. Preemiaks on  kooli õpilasgrupi sõit Euroscola päevale Strasbourgi. Tegemist on Europarlamendi korraldatud üritusega, millest võtavad osa 22 Euroopa Liidu riigi noored.
 * 2009  Kooli tegevust hakkab aktiivselt toetama kooli hoolekogu ja MTÜ „Kadrioru Saksa Gümnaasiumi Tugiselts”.
 * 2009  22. mail kell 10.00 kohaliku aja järgi jõuab Roheline Laine/Grüne Welle/Greenwave  KSG-sse. Selles rahvusvahelises keskkonnakaitsealases puuistutusprojektis osalevad saksa II astme keelediplomiks ettevalmistavad koolid kogu maailmast.
 * 2008  Toimub esimene õpilaste uurimistööde konverents.
 * 2008  Renoveeritakse keemia kabinet. Aula saab uue katuse ja lae.
 * 2008  Rakendub saksa II astme keelediplomi uus formaat.
 * 2008  Naiskoori kontsertreis Hamburgi.
 * 2008  Märtsis tähistatakse saksa keele süvaõppe 45. juubelit. Toimub esimene saksa keele konverents.
 * 2008  KSG esindab Eestit Varssavis toimuval rahvusvahelisel väitluskonkursil Jugend debattiert international.
 * 2007  Renoveeritakse füüsika kabinet ja ehitatakse ümber I korruse ametiruumid.
 * 2007  Naiskoori ja segakoori kontsertreis Stockholmi.
 * 2007  Naiskoor esineb Isadepäeva kontserdil Estonia kontserdisaalis.
 * 2007  Käivitub Kadrioru Saksa Gümnaasiumi lapsevanemate loengutsükkel „Kuidas olla parem lapsevanem?"
 * 2007  Gümnaasiumi õppekavasse lisatakse uurimistöö  kaitsmisega lõppev uurimistöö aluste kursus.
 * 2007  Algab lauluvõistlus „KSG sucht den Superstar” ehk „KSG otsib superstaari”.
 * 2006  Osaletakse esimest korda Rahvusvahelisel väitluskonkursil Jugend debattiert international.
 * 2006  Kunstiklass saab renoveeritud laboriruumi.
 * 2006  Kooli territooriumile rajatakse mänguväljak Tallinna linna projekti „100 mänguväljakut” raames.
 * 2006  Algatatakse projekt Loovuskool 2006/07.
 * 2005  Valmib õpetajate töö- ja arvutiruum, arendusjuhi kabinet.
 * 2005  Renoveeritakse võimla ja tervisekabinet. Koolimajale ehitatakse uued välistrepid ja varikatused. Sama aasta suvel tehakse osaliselt korda elektrisüsteem. Koolimaja  territoorium ümbritsetakse piirdeaiaga.
 * 2005  Kogu kool on liitunud eKooliga, klassipäevikud on minevik.
 * 2005  Gümnaasiumis tähistatakse esimest korda emakeelepäeva nüüdseks traditsiooniks muutunud kõnevõistlusega.
 * 2005  1. septembrist heliseb koolis uus meloodiline koolikell.
 * 2005  1. septembri aktustel kõlab esimest korda kooli hümn, mille sõnade ja muusika autor on Piret Rips.
 * 2004  Uuendatakse kooli söökla, köögiblokk saab kaasaegse sisustuse.
 * 2004  Renoveerimise tulemusena on täielikult muutunud raamatukogu sisekujundus. Alustatakse elektroonilise raamatute laenutamisega, raamatutele on kleebitud vöötkoodid ja kõik andmed on sisestatud arvutisse.
 * 2004  IV veerandil alustatakse eKooli projektiga 7. klassides.
 * 2003  Valmib kooli esimene kodulehekülg.
 * 2003  Jaanuaris avatakse pidulikult koolimaja V korrus, kus asuvad klassiruumid saksa keele õpetamiseks.
 * 2003  Eesti Vabariigi aastapäeva aktusel on koolimütsi projekti tulemusel ilusad  mütsid peas nii õpilastel kui õpetajatel.
 * 2002  Sügisel saab alguse KSG filmifestivali „Nui” traditsioon.
 * 2002  Peamaja saab uue katuse ning vahetatakse välja kooli küttesüsteem.
 * 2002  Kõik kooriliigid võtavad osa IX koolinoorte laulupeost. Enne laulupidu toimunud võistulaulmisel saab  lastekoor ja naiskoor I, mudilaskoor ja segakoor II ning poistekoor III kategooria.
 * 2002  Antakse välja esimesed DAAD-i  (Saksa Akadeemiline Välisvahetus) stipendiumid.
 * 2001  Taas hakkab tegutsema kooli näitering. Korduvalt osaletakse Kanutiaia Kannu festivalil ja võidetakse auhindu.
 * 2001  Renoveeritakse poiste tööõpetuse klass ja bioloogia kabinet.
 * 2001  Osalemise eest näitusel „Kingitus Tallinna külalisele“ saavad poisid tööõpetusklassile preemia 3000 krooni.
 * 2001  Koolibändid alustavad jälle.
 * 2001  Iga-aastane kevadkontsert on muutunud suurejooneliseks ürituseks. Ürituse ettevalmistusse ja korraldusse on haaratud pea pool kooli kollektiivist. Kontserdi külastajatele korraldatakse ka õpilaste käsitöö ja joonistuste näitus.
 * 2001  Algab 1.–3. kooliastme õpilaste osalemine Kadrioru Väliskunstimuuseumi korraldatud erinevates kultuuri- ja haridusprogrammides.
 * 2000  Saksa II astme keelediplomi eksam  ühitatakse saksa keele riigieksamiga.
 * 2000  Oktoobris tähistatakse suurejooneliselt kooli 40. aastapäeva – toimub kooliajaloo konverents, ilmub raamat kooli ajaloost.
 * 2000  Kooli tütarlaste ansambel osaleb detsembris  Tallinna sõpruslinna Schwerini jõululaadal. Traditsiooni jätkatakse ka järgmistel talvedel.
 * 2000  Ilmuma hakkab kooli ajaleht.
 * 2000  Esimene karjääripäev 12. klassidele Pirgu mõisas.
 * 2000  Alustab iga-aastane oodatud üritus – oivikute ja nende vanemate pidulik vastuvõtt kooli juhtkonna poolt õppeaasta lõpus.
 * 1999  Mais õnnistatakse Jaani kirikus sisse kooli lipp.
 * 1999  Avatakse renoveeritud aula.
 * 1998  Veelkord uus nimi, seekord Kadrioru Saksa Gümnaasium (25.09.1998).
 * 1998  Kooli õpilasgrupp osaleb Luksemburgis toimunud rahvusvahelisel noorte konverentsil „Noorte vägivald”.
 * 1998  Esimene õpilaste jõulukontsert Jaani kirikus.
 * 1998  Avatakse 10 arvutiga arvutiklass, mis võimaldab arvutiõpetuse tunnid  õppekeskusest kooli tuua.
 * 1997  Õppekavasse võetakse I kooliastme õpilastele peotants. Õppeaasta lõpeb vahva tantsuvõistlusega, kus kunagi ei ole kaotajaid – kõik tulevad  auhinnalistele kohtadele.
 * 1997  Kooli õpilasgrupp esindab Eestit Luksemburgis mängu-Europarlamendi töös.
 * 1997  Kooli abituriendid organiseerivad koostöös Haridusametiga kevadballi Tallinna õpilastele. Alguse saab pikaajaline traditsioon.
 * 1995  Saksa keele süvaõppes hakatakse kasutama Saksamaa õpikuid. Õpikutega varustab ZfA  Saksa Välismaise Koolihariduse Keskus.
 * 1995  Koolist  on saanud rahvusvahelise keeleeksami „Sprachdiplom II” üleriigiline keskus. Keeleeksami sooritanud õpilased omandavad õiguse õpingute jätkamiseks Saksamaa ülikoolides lisaeksamiteta.
 * 1994  B-võõrkeelena hakatakse õpetama inglise keelt, valikainetena vene ja prantsuse keelt.
 * 1993  Kooli nimeks saab Tallinna Kadrioru Keskkool (03.11.1993).
 * 1992  Kooli õpetajate kollektiivi kuulub nüüdsest vähemalt üks välisõpetaja Saksamaalt.
 * 1990  Kooli nimi vahetatakse Tallinna 42. Keskkooliks (05.06.1990).
 * 1990  Kammerkoori kontsertreis Belgiasse ja Hollandisse.
 * 1989  Uued sõpruskoolid on Helsingi Saksa Keele Kool, Kempteni Maria-Ward-Schule, Trittau Gümnaasium. Koostöö ja kogemuste vahetamine saksa keele õpetamisel laieneb veelgi.
 * 1989  Kooli kammerkoori kontsertreis Ungarisse.
 * 1989  Alustatakse sihipärast arendustegevust gümnaasiumis, moodustatakse reaal- ja humanitaarharu, mida õpilased võivad valida lisaks saksa keele süvaõppele.
 * 1986  Kool lülitus Sõprusühingu „NSVL–Saksa LV” Eesti osakonna tegevusse ning loodi sõprussidemed Kieli Ernst-Barlachi-Gymnasiumiga.
 * 1979  Alustati regulaarset õpilasvahetust Schwerini Goethe-Schulega.
 * 1974  Kooli nimeks saab Lembit Pärna nimeline Tallinna 42. Keskkool (03.07.1974)
 * 1972  Koolist sai Sõprusühingu „NSVL–Saksa DV” Eesti osakonna kollektiivne liige ning algas  koostöö Schwerini koolidega.
 * 1969  Keskkooli lõpetasid esimesed süvaklasside õpilased.
 * 1965  Tekkisid esimesed kontaktid Saksa Demokraatliku Vabariigiga.
 * 1961  Alustati ettevalmistust saksa keele süvaõppele üleminekuks, esialgu algklassides ning  aasta-aastalt jõuti kahe paralleelklassiga abituuriumini.
 * 1960  Avati Tallinna 42. Keskkool, praegune Kadrioru Saksa Gümnaasium.